
తొలి రోజు 3 జాతీయ రికార్డులుజాతీయ జూనియర్ అథ్లెటిక్స్ ఏఎన్యూ: జాతీయ జూనియర్ అథ్లెటిక్స్ చాంపియ న్షిప్స్లో తొలి రోజే మూడు జాతీయ రికార్డులు బద్దలవగా.. తెలంగాణకు చెందిన యుగంధర్ రజతంతో మెరిశాడు. ఆచార్య నాగార్జున విశ్వవిద్యాలయ క్రీడా ప్రాంగణంలో గురువారం మొదలైన ఈ టోర్నీలో బాలుర అండర్ 12-14 ట్రయాథ్లాన్లో ఎస్. యుగంధర్ 1739 పాయింట్లతో రెండో స్థానంలో నిలిచి రజత పతకం గెలుచుకున్నాడు. యూత్ బాలికల అండర్-18 హైజంప్లో హరియాణాకు చెందిన రూబినా యాదవ్ 1.81 మీటర్లు దూకి స్వర్ణం పట్టింది. దాంతో, 2013లో స్వప్నా బర్మన్ 1.71 మీటర్ల రికార్డును చెరిపేసింది. గాయత్రి శివకుమార్ (కేరళ) 1.71 మీటర్లతో బర్మన్ రికార్డును సరి చేస్తూ రజతం సాధించింది. కర్ణాటక అథ్లెట్ ఎస్.బి. సుప్రియ (1.69 మీ.) కాంస్యం నెగ్గింది. బాలుర అండర్-14 లాంగ్జంప్లో బీహార్కు చెందిన అవినాష్ కుమార్ 6.79 మీటర్లతో జాతీయ రికార్డు బద్దలు కొడుతూ బంగారు పతకం గెలిచాడు. ఈ క్రమంలో అతను సునారామ్ ముర్ము (కేరళ, 2008లో 6.63 మీ.)ను అధిగమించాడు. సునీల్ (హరియాణా) 6.40 మీ.తో రజతం, లక్షణ్ ముర్ము (ఒడిశా) 6.27 మీ.తో కాంస్యం గెలిచారు. ఇక, బాలికల అండర్-16 జావెలిన్ త్రోలో హరియాణా అథ్లెట్ జ్యోతి మూడో రికార్డును ఒడిసిపట్టింది. జావెలిన్ను 41.24 మీటర్లు విసిరిన ఆమె.. 2015లో తమిళనాడుకు చెందిన హేమమాలిని నెలకొల్పిన 39.69 మీటర్ల రికార్డును బద్దలుకొట్టి బంగారు పతకం సాధించింది. కాగా, అంతకుముందు దిగ్గజ అథ్లెట్ పీటీ ఉష ఈ పోటీలను ప్రారంభించింది.

toli roju 3 jaateeya rikaardulujaatii joonier athletics aenu: jaateeya joonier athletics champiya nshipslo toli roje moodu jaateeya rikaardulu baddalavagaa.. telangaanaku chendina yugandhar rajatamtho merisaadu. aachaarya nagarjuna vishwavidyaalaya creeda praamganamlo guruvaram modalaina ee torneelo balura ander 12-14 trayaathlaanlo es. yugandhar 1739 paayintlatho rendo sthaanamlo nilichi rajata patakam geluchukunnadu. yooth balikala ander-18 haijamplo hariyaanaaku chendina rubina yadav 1.81 meetarlu dooki swarnam pattindi. daamto, 2013loo swapna barman 1.71 meaterla rikaardunu cheripesindi. gayatri sivakumar (kerala) 1.71 meterlatho barman rikaardunu sari chestu rajatam saadhinchindi. karnaataka athlet es.bi. supriya (1.69 mee.) kaamsyam neggindi. balura ander-14 langjamplo beehaarku chendina avinash kumar 6.79 meterlatho jaateeya rikaardu baddalu kodutuu bangaaru patakam gelichaadu. ee kramamlo atanu sunaram murmu (kerala, 2008loo 6.63 mee.)nu adhigaminchaadu. suneel (hariana) 6.40 mee.thoo rajatam, lakshan murmu (odisa) 6.27 mee.thoo kaamsyam gelichaaru. ika, balikala ander-16 javelin throlo hariana athlet jyoti moodo rikaardunu odisipattindi. jaavelinnu 41.24 meetarlu visirina aame.. 2015loo tamilanaaduku chendina hemamalini nelakolpina 39.69 meaterla rikaardunu baddalukotti bangaaru patakam saadhinchindi. kaga, antakumundu diggaja athlet pt usha ee potiilanu praarambhinchindi.